paragraph_text: Košarku je naučio igrati od svoja tri starija brata i bio je veliki obožavatelj Michaela Jordana, tadašnjeg glavnog igrača Chicago Bullsa. Pohađao je srednju školu Simeon Career Academy. U školi je osvojio dva državna prvenstva, te je od strane sudaca bio ocijenjen kao najbolji organizator igre u cijeloj državi nakon dobivene diplome. Pohađao je sveučilište u Memphisu gdje je i igrao za Memphis Tigerse. Godine 2008. došao je i do NCAA nacionalnog prvenstva. Kratko nakon toga Rose je pozvan na NBA Draft 2008. gdje je izabran od strane Chicago Bullsa.<ref>Draft 2008. ESPN.com. Preuzeto 26. travnja 2011. U svojoj prvoj godini kao profesionalni košarkaš bio je proglašen za NBA novaka godine i odabran za NBA All-Rookie momčad.<ref>All-Rookie momčad NBA.com. Preuzeto 26. travnja 2011. Već je u drugoj sezoni bio izabran kao All-Star na NBA All-Star utakmici.<ref>All-Star NBA.com. Preuzeto 26. travnja 2011. Kasnije je bio imenovan za startera u američkoj košarkaškoj reprezentaciji u kojoj je i igrao na svjetskom prvenstvu FIBA 2010. godine.<ref>FIBA 2010 NBA.com. Preuzeto 26. travnja 2011. Derrick je 3. svibnja 2011. godine proglašen najkorisnijim igračem NBA lige. Time je postao najmlađi NBA igrač koji je to postigao. Također se pridružio Michaelu Jordanu kao jedini igrač Chicago Bullsa koji je postao MVP lige.